Obavještenje 10.11.2023.god

Komisija za raspodjelu sredstva za podršku razvoju preduzetništva mladih raspisala je Javni konkurs za učešće u Programu podrške razvoju preduzetništva mladih u 2023. godini.

Podrška razvoju preduzetništva mladih za 2023. godinu će se sprovoditi putem Javnog konkursa u dvije faze:

**Faza I**. Organizovanje besplatne obuke iz oblasti preduzetništva na temu “Marketing plan” i

**Faza II**. Dodijela bespovratnih sredstava u vidu tri (3) granta za realizaciju marketing plana u pojedinačnim iznosima od:

1. mjesto za marketing plan - 2.500,00 €

2. mjesto za marketing plan - 2.000,00 €

3. mjesto za marketing plan - 1.500,00 €

**Faza I:**

Jednodnevna besplatna obuka na temu “Marketing plan” održaće se **23.11.2023. god. u terminu od 10:00 do 15:00 časova** u multimedijalnoj sali KC “Nikola Đurković”.

Pravo učešća u obuci “Marketing plan” imaju sledeće dvije ciljne grupe:

* mladi do 30 godina starosti koji imaju registrovan biznis na teritoriji opštine Kotor i žele izraditi marketing plan kako bi unaprijedili svoje poslovanje i
* mladi od 15 do 30 godina starosti koji žele unaprijediti svoje znanje i vještine iz oblasti preduzetništva na temu “Marketing plan”.

**Faza II:**

Pravo prijave za bespovratna sredstva za realizaciju marketing plana imaju mladi koji zadovoljavaju sledeće uslove:

* pohađali su jednodnevnu obuku “Marketing plan” u Fazi I **i**
* imaju registrovan biznis na teritoriji opštine Kotor

**INFO DAN** u okviru ovog Javnog konkursa će biti održan 16.11.2023. god. u 10:00 časova u multimedijalnoj sali KC “Nikola Đurković”.